laion/Wikipedia-Exotic huggingface dataset:
עקב פרוגינוס

עקב פרוגינוס (שם מדעי: Buteo regalis) הוא מין של עוף דורס גדול החי במערב אמריקה הצפונית בין דרום קנדה למקסיקו. לעיתים מבלבלים בינו לבין עקב מכנסיים המצוי באותו אזור. הוא הגדול מבין עקבי אמריקה הצפונית. אורך העקב 51–69 סנטימטרים, מוטת כנפיו 122–152 סנטימטרים ומשקלו 977–2,267 גרם בממוצע. צבע העקב חום-אדמדם עם בטן בהירה, זנב אפור ושולי כנפיים שחורות. ראש העקב גדול ואפור עם עיניים צהובות ומקור מעוקל צהוב בעל קצה שחור. העקב חי לאורך מישורים פתוחים וכן ערבות עשב, פרריות וקניונים לאורך אמריקה. עקבים מתאספים גם מעל רמות בהן נישאים זרמי אוויר חם. העקב הוא צייד הניזון בעיקר מיונקים קטנים כמו סנאיי קרקע, נובחניות, ירבועניים וגופרים, אך יכול גם להרוג ארנבת שחורת זנב ולקטול שכווי לענה או פסיון מצוי (שהתפרא בערבות אמריקה). אם לא ימצא עופות ומכרסמים הוא יגוון בזוחלים או אף בחרקים כמו חגבים. הטרף נתפס בטפרים הגדולים במהירות רבה. מדיה וקבצים בנושא עקב פרוגינוס בוויקישיתוף עקב פרוגינוס, באתר ITIS (באנגלית) עקב פרוגינוס, באתר NCBI (באנגלית) עקב פרוגינוס, באתר Animal Diversity Web (באנגלית) עקב פרוגינוס, באתר GBIF (באנגלית) עקב פרוגינוס באתר הרשימה האדומה של IUCN
ספנודון מצוי

ספנודון מצוי (Sphenodon punctatus) הקרוי גם טואטרה (Tuatara, שם שמקורו בשפה המאורית) הוא מין של זוחל ממשפחת הספנודוניים שבסדרה מחודקי ראש האנדמי ל-32 איים קטנים הסמוכים לאי הצפוני של ניו זילנד. למרות שמו הוא מצוי בסכנת הכחדה בטבע. אורכו של הספנודון עד 40 סנטימטרים בנקבות ועד 60 סנטימטרים בזכרים ומשקלם 0.50 עד 1 קילוגרם, והזכרים גדולים מהנקבות וגם תוקפניים מהם. צבע העור אפור עם גוני ירוק ולעיתים אף אדמדם. גופם בעל קשקשים נוקשים ובמראה הספנודון מזכיר איגואנה, אך הוא כלל אינו לטאה אלא מאובן חי שנותר רק בניו זילנד. לעומת מיני הקשקשאים לספנודון ישנה לסת פרימיטיבית יותר, ואין לו איברי מין זכריים. הוא חי רק באזורים ממוזגים בצפון ניו זילנד, שם ישנם צוקים וחורשים גבוהים בהם הוא חי. הספנודון מתחפר באדמה להתחממות, אך הוא גם נכנס למערות בהם חיים עופות ימיים כמו יסעוריים ומתחמם לצידם. הספנודון יכול גם לאכול את ביציהם, אפרוחיהם ואפילו עופות קטני ממדים. עם זאת עיקר מזונו עכבישים, תולעים, שבלולים וחרקים גדולים כמו חיפושיות או הווטה האנדמי לניו זילנד. לספנודון, יש עין שלישית במעלה הראש, הידועה גם כעין הקודקוד. לעין עדשה, רשתית וקרנית משלה, וקישור עצבי חלש למוח, עובדה אשר יכולה להעיד על התפתחות אבולוציונית מעין שלישית מתפקדת. עין הקדקוד ניתנת להבחנה רק באבקועים (צאצאים צעירים), אשר להם רקמה שקופה בקודקוד. לאחר 4–6 חודשים, הרקמה מתכסה בקשקשים בהירים ופיגמנט. המטרה של עין הקודקוד לא ידועה, אבל קיימת סברה לפיה היא שימושית לספיגת קרני UV ליצירת ויטמין D, לקביעת מחזורי יום ולילה (מחזורים צירקדיים), עוזרת לבקרת חום, ומסיעת לניווט על ידי קביעת מיקום השמש. מכל הטטרפודים הקיימים (בעלי ארבע רגליים), עין הקודקוד ניתנת לראות בבירור בעיקר בספנודון. מדיה וקבצים בנושא ספנודון מצוי בוויקישיתוף ספנודון מצוי, באתר ITIS (באנגלית) ספנודון מצוי, באתר NCBI (באנגלית) ספנודון מצוי, באתר Animal Diversity Web (באנגלית) ספנודון מצוי, באתר האנציקלופדיה של החיים (באנגלית) ספנודון מצוי, באתר GBIF (באנגלית) ספנודון מצוי באתר הרשימה האדומה של IUCN
ספנודון מצר קוק

ספנודון מצר קוק (שם מדעי: Sphenodon guntheri) הוא מין של זוחל נדיר ממשפחת הספנודוניים וקרובו של המין ספנודון מצוי החי רק באיים במצר קוק שבניו זילנד בין האי הצפוני והאי הדרומי. חלק מהחוקרים רואים אותו כתת-מין של המין האחרון. מין זה מזכיר במראהו את הספנודון המצוי, אך קטן יותר. צבעו חום עד צהוב ופחות ירוק, אך מראהו דמוי האיגואנה או החרדון דומה. אורכו מגיע ל-76 ס"מ ומשקלו ל-900 גרם והזכרים גדולים מהנקבות וגם תוקפניים מהם. בניגוד ללטאות לספנודון אין איברי מין זכריים ומבנה הלסתות שלו שונה. הספנודון מצוי במחילות וצוקים באזורים ממוזגים, והוא פעיל לילה. מזונו מורכב מעכבישים, חלזונות וחרקים גדולים כמו הווטה האנדמי לניו זילנד. עם זאת הוא יטרוף גם לטאות קטנות ואפרוחי עופות ים ואף עופות ים קטנים. לספנודון, יש עין שלישית במעלה הראש, הידועה גם כעין הקודקוד. לעין עדשה, רשתית וקרנית משלה, וקישור עצבי חלש למוח, עובדה אשר יכולה להעיד על התפתחות אבולוציונית מעין שלישית מתפקדת. עין הקדקוד ניתנת להבחנה רק באבקועים (צאצאים צעירים), אשר להם רקמה שקופה בקודקוד. לאחר 4–6 חודשים, הרקמה מתכסה בקשקשים בהירים ופיגמנט. המטרה של עין הקודקוד לא ידועה, אבל קיימת סברה לפיה היא שימושית לספיגת קרני UV ליצירת ויטמין D, לקביעת מחזורי יום ולילה (מחזורים צירקדיים), עוזרת לבקרת חום, ומסיעת לניווט על ידי קביעת מיקום השמש. מכל הטטרפודים הקיימים (בעלי ארבע רגליים), עין הקודקוד ניתנת לראות בבירור בעיקר בספנודון. ספנודון מצר קוק, באתר ITIS (באנגלית) ספנודון מצר קוק, באתר NCBI (באנגלית) ספנודון מצר קוק, באתר GBIF (באנגלית) ספנודון מצר קוק באתר הרשימה האדומה של IUCN
רוי בלאנט

רוי בלאנט (באנגלית: Roy Blunt, נולד ב-10 בינואר 1950) הוא פוליטיקאי אמריקאי מהמפלגה הרפובליקנית אשר כיהן כחבר הסנאט של ארצות הברית בשנים 2023-2011 מטעם מדינת מיזורי. בעבר ייצג את מיזורי גם בבית הנבחרים של ארצות הברית והיה מזכיר המדינה שלה. בלאנט נולד ב-10 בינואר 1950 בדרום מיזורי. הוא סיים את לימודי התואר הראשון בהיסטוריה באוניברסיטת המדינה של מיזורי בשנת 1970. לאור לימודיו, הוא לא שירת במלחמת וייטנאם. בשנת 1973 החל בלאנט להיות מעורב בפוליטיקה המחוזית של מחוז גרין במיזורי. בשנת 1980 ניסה להתמודד למקום בבית הנבחרים של מיזורי, אך הפסיד למועמד הדמוקרטי. בלאנט שימש כמזכיר המדינה ה-33 של מיזורי בשנים 1985–1993. הוא נבחר לתפקיד בשנת 1984 והיה הרפובליקני הראשון המחזיק בתפקיד מזה כ-50 שנה. נבחר שנית לתפקיד המזכיר בשנת 1988. בשנת 1992 בלאנט התמודד בפריימריז הרפובליקניים לתפקיד המושל, אך נכשל. הוא גם כיהן בבית הנבחרים בשנים 1997–2011. בתקופה זו בלאנט הצביע בעד איסור פדרלי על נישואים חד-מיניים ובעד הגבלות על הפלות, נגד אימוץ בידי להט"בים, נגד חוק האוסר על אפליה על רקע מגדרי ונטייה מינית ובעד ביצוע תפילות בבתי הספר. בשנת 2011 החל לכהן בסנאט. בתקופה זו היה ידוע בשל התנגדותו להעלאת שכר המינימום הפדרלי ולהגבלות על הזכות לשאת נשק. בנוסף על כך, הוא הכחיש במידה מסוימת את תפקידו של האדם בשינוי האקלים, אם כי בלאנט הכיר ששינוי זה קיים. הוא גם תמך בגישתו של נשיא ארצות הברית דונלד טראמפ בנוגע להגבלת הגירת מוסלמים לארצות הברית. בשנת 2016 נבחר שנית לתפקיד. ב-8 במרץ 2021 הכריז בלאנט כי לא יתמודד לתקופת כהונה נוספת בסנאט לקראת בחירות 2022. בלאנט משתייך לזרם הבפטיזם. הוא מתגורר כיום (2021) בוושינגטון די. סי.. מדיה וקבצים בנושא רוי בלאנט בוויקישיתוף אתר האינטרנט הרשמי של רוי בלאנט (באנגלית) רוי בלאנט, ברשת החברתית פייסבוק רוי בלאנט, ברשת החברתית אקס (טוויטר) רוי בלאנט, ברשת החברתית אינסטגרם רוי בלאנט, סרטונים בערוץ היוטיוב רוי בלאנט, באתר המדריך הביוגרפי של הקונגרס של ארצות הברית (באנגלית) רוי בלאנט, באתר אנציקלופדיה בריטניקה (באנגלית) סאמר בלנטיין וג'ים סאלטר, GOP Sen. Roy Blunt of Missouri won’t seek reelection in 2022, באתר AP‏, 8 במרץ 2021 (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
סטיב דיינס

סטיבן דייוויד דיינס (באנגלית: Steven David Daines, נולד ב-20 באוגוסט 1962) הוא יזם ופוליטיקאי אמריקאי, חבר המפלגה הרפובליקנית. מכהן כסנאטור מטעם מדינת מונטנה מאז 2015. קודם לכן כיהן כחבר קונגרס כנציג מונטנה. דיינס נולד ב-1962 בלוס אנג'לס שבקליפורניה. בשנת 1964 עבר עם משפחתו למונטנה שם העביר את לימודיו. דיינס עבד כ-13 שנים בחברת פרוקטר אנד גמבל ואף במסגרת תפקיד זה התגורר כמספר שנים עם משפחתו בהונג קונג וברפובליקה העממית של סין. בשנת 2008 ניסה להתמודד על תפקיד סגן המושל, אך נכשל. בשנים 2013–2015 כיהן דיינס כחבר בבית הנבחרים. בשנת 2015 החל לכהן בסנאט. בבחירות לסנאט ב-2020 נבחר לכהונה שנייה לאחר שהביס את מושל מונטנה היוצא סטיב בולוק. ידוע בשל תמיכתו בזכות לשאת נשק ובהגבלה על הגירת מוסלמים. מדיה וקבצים בנושא סטיב דיינס בוויקישיתוף אתר האינטרנט הרשמי של סטיב דיינס סטיב דיינס, ברשת החברתית פייסבוק סטיב דיינס, ברשת החברתית אקס (טוויטר) סטיב דיינס, ברשת החברתית אינסטגרם סטיב דיינס, ברשת החברתית LinkedIn סטיב דיינס, סרטונים בערוץ היוטיוב סטיב דיינס, באתר אנציקלופדיה בריטניקה (באנגלית) סטיב דיינס, באתר המדריך הביוגרפי של הקונגרס של ארצות הברית (באנגלית) Everett, Burgess. "Daines holds Montana Senate seat for GOP". POLITICO. ערך זה הוא קצרמר בנושא אמריקאים ובנושא פוליטיקאים. אתם מוזמנים לתרום לוויקיפדיה ולהרחיב אותו.
ליאו ואלדז

ליאו ואלדז הוא דמות בדיונית בסדרת הספרים "גיבורי האולימפוס" ו"גורלו של אפולו", מאת ריק ריירדן. ליאו הוא בנם של הפייסטוס, אל הכבשנים והאש במיתולוגיה היוונית ושל אספרנסה ואלדז. הוא נולד ב-7 ביולי 1994. לליאו הייתה שמרטפית כשיהיה קטן שניסתה להרוג אותו כל פעם מחדש ולבסוף הובן שזו לא אחרת מאשר הרה. אימו של ליאו נהרגה בתאונה שנגרמה באשמת גאיה, אלת האדמה. לאחר מות אימו הוא עובר בין בתי אומנה שונים. ליאו פוגש את פייפר מקלין וג'ייסון גרייס בבית הספר לטבע, ומשם מגיע למחנה החצויים. הוא מגלה מחסן כלים משוכלל, שם הוא הצליח לתקן את דרקון המתכת שאיים על המחנה, והסיר את הקללה מעל הביתן של הפייסטוס. הוא עוזר לג'ייסון ולפייפר להציל את הרה. כשהם חוזרים הוא הופך להיות ראש הבית, ומצטרף לשבעה במסעם לאתונה. הוא משתמש בכוחו כדי להציל את חבריו ופוגש את קליפסו. אחרי שההרפתקאה מסתיימת (לכאורה במותו) הוא חוזר לאוגיגיה ומשחרר אותה והם מגדירים את עצמם כזוג. בגורלו של אפולו חוזרים ליאו וקליפסו ומצטרפים לאפולו במסעותיו. לליאו יש חגורת כלים קסומה שממנה הוא יכול להוציא מה שהוא רוצה וכמו כן יש לו תכונה נדירה בקרב בני הפייסטוס המאפשרת לו ליצור אש. סבא רבא של ליאו, סמי היה החבר הטוב ביותר של הייזל לבסק ולמשך זמן קצר גם בן זוגה. היא נתנה לו יהלום בהבטחה שהוא לא ימכור אותו כי הוא מקולל אך בסופו של דבר סמי מכר את היהלום והיה בטוח שהייזל מתה באלסקה בגלל המעשה הזה. אמו של ליאו אספרנסה ואלדז מתה בשריפה שליאו יצר לא במודע בעזרת כוחות האש שלו. אביו של ליאו הוא הפייסטוס, אל הנפחות והאש. Happy Birthday, Percy! | Rick Riordan, ‏2022-08-18 (באנגלית אמריקאית) בדרכים כגון נחש סכינים והשכבה בתוך אח
ישיבת אוהל יוסף

ישיבת אוהל יוסף (שעל ידי מוסדות היכל צבי) היא ישיבה גדולה חרדית-ספרדית השוכנת בבני ברק. אחר פטירת הרב עובדיה יוסף נפתח כולל לאברכים בשכונת רוממה בירושלים על שמו, בראשות הכולל עמד הרב עובדיה יוסף, בנו של הראשון לציון הרב יצחק יוסף, ראש ישיבת חזון עובדיה לשעבר. בשנת תשע"ה (2015) הקים יחד עם הרב יוסף עבאדי את הישיבה הגדולה. בראשית דרכה שכנה הישיבה בשכונת גוש שמונים בשנת תשע"ז עברה לרמות בירושלים, בשנת תש"פ נכנסה הישיבה לחובות כספיים ועמדה בפני סגירה. בעקבות כך פנה הרב יעקב שרבאני ראש ישיבת אוצרות התורה לרב עובדיה יוסף והציע לו לאחד את הישיבות, הרב יוסף קיבל את ההצעה ואכן הישיבות התאחדו. בשילום האיחוד התרחבה הישיבה ונבנו בישיבה עוד שני קומות, הקומות החדשות וכלל שם המוסדות נקראו "היכל צבי" על שם נשיא הישיבה הרב צבי פדידה. מבנה הישיבה הוא ברחוב עזרא בבני ברק. מכיוון ששתי הישיבות התאחדו בישיבה שימשו שני משגיחים, הרב עבאדי והרב מאיר פדידה, לאחר מספר חיכוכים, פתח הרב עבאדי ישיבה באותו שם במודיעין עילית. בישיבה, נכון ל-2023, כ-350 בחורים. הישיבה משתייכת לציבור החרדי-ספרדי. דרך הלימוד בישיבה היא בשיטת הלימוד הליטאית. ראשי הישיבה הם הרב עובדיה יוסף והרב יעקב שרבאני, כמשגיח מכהן הרב מנחם כהן. בישיבה מכהנים כר"מים הרב אייל שמריהו, הרב חנניה קדוש, הרב זאב רוזנברג ועוד. נשיא מדינת ישראל בוז'י הרצוג נושא נאום בישיבה ראש הישיבה הרב עובדיה יוסף יחד עם אביו הרב יצחק יוסף בית המדרש ראש הישיבה הרב יעקב שרבאני (משמאל) יחד עם הרב מיכאל וינקלר מדיה וקבצים בנושא ישיבת אוהל יוסף בוויקישיתוף שיחות ושיעורים של צוות הישיבה, באתר קול הלשון אוהל יוסף, באתר עולם התורה ישיבת אוהל יוסף, באתר "גיידסטאר ישראל" מעמד ההדלקה ישיבת אוהל יוסף בני ברק, סרטון בערוץ "עולם", באתר יוטיוב (אורך: 00:42) איציק אוחנה, ‏ישיבת אוהל יוסף הריעה ליו"ר הנהלת מרצ, באתר כיכר השבת, 27 ביולי 2021 איציק אוחנה, ‏תיעוד: הכנסת ספר תורה לישיבת 'אוהל יוסף', באתר כיכר השבת יעקב מלמד, ‏בישיבה ערכו את מעמד ההדלקה וסיימו מסכתות לע"נ קדושי מירון, באתר JDN‏ על שם הרב עובדיה יוסף - אלי שניידר, הכנסת ס"ת להיכל ישיבת אוהל יוסף, באתר כל הזמן, ‏1 בundefined 2015 ברחוב "חכם שמואל ברוכים" ישראל בוקשפן, המכתב של בחורי הישיבה לשר אריה דרעי: "נזרקנו לרחוב - הישיבה בסיכון קיומי", באתר המחדש, ‏4 במרץ 2020 למעט קבוצה של בחורים שעזבו את הישיבה. עולם הישיבות הספרדיות תשפ"ג • סיקור ומספרים, באתר המחדש, ‏5 במאי 2022 יוסף טולדנו, האיר פני המזרח, באתר קול העיר בני ברק, ‏כ"ה בסיוון תשפ"ג כתבות נוספת בנושא: אברמי פרלשטיין, תיעוד: ספר התורה הוכנס לישיבת 'אוהל יוסף' בבני ברק, באתר בחדרי חרדים, 14 בפברואר 2022; אלימלך יונה, מעמד הכנסת ספר תורה לישיבת 'אוהל יוסף' בבני ברק, באתר המחדש, ‏2 בינואר 2022 כתבות נוספות בנושא: איצלה כץ, מעמד הדלקה וסיומים בישיבת אוהל יוסף - היכל צבי, באתר המחדש, ‏4 באפריל 2022; אברמי פרלשטיין, מאות התלמידים סיימו עשרות מסכתות לע"נ קדושי מירון , באתר בחדרי חרדים, 19 במאי 2022
עארף עלווי

עָארִיף א-רחמאן עַלְוִי (באורדו: عارف الرحمان علوی; תעתיק מדויק: עארף אלרחמאן עלוי; נולד ב-29 ביולי 1949) הוא פוליטיקאי פקיסטני, נשיא פקיסטן ה-13, מ-9 בספטמבר 2018 ועד 10 במרץ 2024. הוא חבר מייסד של התנועה הפקיסטנית לצדק (אורדו: پاکستان تحريک انصاف), והיה חבר האספה הלאומית של פקיסטן מיוני 2013 עד מאי 2018 ושוב בין אוגוסט לספטמבר של אותה שנה. ב-4 בספטמבר 2018, הוא זכה בבחירות לנשיאות פקיסטן. כיהן בתפקיד עד 10 במרץ 2024. מדיה וקבצים בנושא עארף עלווי בוויקישיתוף עארף עלווי, ברשת החברתית פייסבוק עארף עלווי, ברשת החברתית אקס (טוויטר) עארף עלווי, ברשת החברתית אינסטגרם ערך זה הוא קצרמר בנושא אישים ובנושא פקיסטן. אתם מוזמנים לתרום לוויקיפדיה ולהרחיב אותו.
קרייזלר וליאנט CL

קרייזלר וליאנט CL (באנגלית: Chrysler Valiant (CL היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין נובמבר 1976 - אוקטובר 1978. סך הכול יוצרו 32,672 יחידות. דגמי "קרייזלר וליאנט CL" יוצאו לדרום אפריקה. 4 דלתות - סדאן 5 דלתות - סטיישן 2 דלתות - קופה 2 דלתות - קופה - ניידת משטרה 2 דלתות - טנדר 2 דלתות - מסחרית "Chrysler Valiant Sedan" "Chrysler Valiant Wagon" "Chrysler Regal Sedan" "Chrysler Regal Wagon" "Chrysler Regal SE Sedan" "Chrysler Charger 770 Coupe" "Chrysler Valiant Utility" "Chrysler Charger 770 Coupe" "קרייזלר וליאנט CL" "קרייזלר וליאנט CL" "קרייזלר וליאנט CL" "קרייזלר וליאנט CL" דגם קופה "Valiant CL Charger", שנת 1977 "קרייזלר וליאנט CL" - סטיישן, שנת 1977 "קרייזלר וליאנט CL" - סטיישן "קרייזלר וליאנט CL" - סטיישן "קרייזלר וליאנט CL" - טנדר, שנת 1977 "קרייזלר וליאנט CL" - טנדר, שנת 1977 "קרייזלר וליאנט CL" - טנדר "קרייזלר וליאנט CL" - מסחרית "קרייזלר וליאנט CL" - מסחרית, שנת 1977 "קרייזלר וליאנט CL" - ניידת משטרה, שנת 1977 קרייזלר פלימות' ואליאנט קרייזלר וליאנט SV1 קרייזלר וליאנט AP5 קרייזלר וליאנט AP6 קרייזלר וליאנט VF קרייזלר וליאנט VG קרייזלר וליאנט VH קרייזלר וליאנט CM מדיה וקבצים בנושא קרייזלר וליאנט CL בוויקישיתוף קרייזלר וליאנט CL, סרטון באתר יוטיוב קרייזלר וליאנט CL, סרטון באתר יוטיוב "קרייזלר וליאנט CL" uniquecarsandparts.com.au/car_info_chrysler_valiant_cl קרייזלר וליאנט דגמי cl ,cm / ראו "קרייזלר וליאנט CL" tradeuniquecars.com.au/buyers-guide/1604/chrysler-valiant-clcm-buyers "קרייזלר וליאנט CL" - מפרט טכני uniquecarsandparts.com.au/valiant_cl_technical_specifications "קרייזלר וליאנט CL" chargerclubofwa.asn.au/production-detail.asp?iProductionID
קרחון גררו

קרחון גררו (באנגלית: Guerrero Glacier) הוא קרחון בדרום-מזרח רכס סנטינל, בהרי אלזוורת' שבאנטארקטיקה. הקרחון ממוקם ברמות דויראן, והוא מנקז את המדרונות הדרום-מזרחיים של הר האבנר, דרומית-מערבית לפסגת בלוסלאב, מצידו הדרומי של צוק טיילור. אורכו של הקרחון 11 קילומטרים. והוא נמצא בגובה של 489 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, בהתבסס על סקרי קרקע ועל תצלומי אוויר שצולמו על ידי צי ארצות הברית בין השנים 1957–1959. שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם ג'ון פ. גררו (John F. Guerrero), מטאורולוג שעבד בתחנת הקוטב הדרומי בשנת 1957. קרחון גואררו באתר הסקר הגאולוגי של ארצות הברית קרחון גואררו באתר הגאזט האנטארקטי של ממשלת אוסטרליה תצלום לוויין של אזור הקרחון מידע גאוגרפי והיסטורי מידע גאוגרפי ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
שאפור השלישי

שאפור השלישי (בפרסית: شاپور سوم; ידוע גם בשם שבור השלישי) היה המלך ה-12 בשושלת הסאסאנית בין השנים 383–388. הוא עלה לשלטון אחרי דודו, ארדשיר השני, וניסה לבלום את מעורבותם האלימה של אנשי האצולה בשלטון. בתקופת שלטונו של שאפור השלישי נחתם הסכם ידידות עם האימפריה הרומית שבו נקבע כי ארמניה תחולק בין שתי הממלכות, החלק המערבי בחסות רומא והחלק המזרחי - הגדול יותר- בחסות פרס. בראש מדינת החסות הרומית עמד ארשק השלישי ובראש מדינת החסות הפרסית עמד ח'וסרו הרביעי, נוצרי מארמניה. שאפור השלישי מלך חמש שנים בלבד. הוא מת כתוצאה מנפילת אוהל גדול עליו, שקרס לאחר שכמה אצילים חתכו את החבלים שהחזיקו אותו. שאפור השלישי הונצח בתבליט סלע בטאק בוסתאן בו נראים שאפור השני ושאפור השלישי זה לצד זה בדמויות כמעט זהות לחלוטין. ליד כל דמות יש כתובת בפהלווי המזהה אותה. מדיה וקבצים בנושא שאפור השלישי בוויקישיתוף Parvaneh Pourshariati, Decline and Fall of the Sasanian Empire: The Sasanian-Parthian Confederacy and the Arab Conquest of Iran, Tauris 2008, p. 58. Pourshariati, Decline and Fall of the Sasanian Empire, p. 58.
בייבי דול (סרט, 1956)

בייבי דול (באנגלית: Baby Doll) הוא סרט קולנוע אמריקאי מסוגת קומדיה שחורה משנת 1956 בבימויו של איליה קאזאן עם קרול בייקר, קרל מולדן ואיליה קאזאן בתפקידים הראשיים. התסריט נכתב על ידי טנסי ויליאמס והוא מבוסס על מחזה שלו בן מערכה אחת בשם "27 קרונות מלאים בכותנה" משנת 1946. בעקבות הסרט התפרסמה כתונת הבייבידול שהיא כתונת לילה קצרה ורפויה המשמשת כבגד שינה עבור נשים וחושפת את הירכיים. לאחר הקרנת הבכורה של הסרט החל הבייבידול להיחשב כאביזר מיני מעורר. הכנסייה הקתולית התנגדה לאישור הסרט בגלל המסרים המיניים שבו אך התנגדותה נכשלה. ארצ'י לי מייהן (קרל מולדן) הוא אדם מבוגר המתגורר בבית מוזנח בדלתא של מיסיסיפי ביחד עם אשתו הצעירה המכונה בייבי דול ודודתה הסנילית רוז קומפורט (מילדרד דאנוק). אביה של בייבי דול הסכים לתת לארצ'י לשאת אותה בגיל 18 בתנאי שיקיים איתה יחסי מין רק בהגיעה לגיל 20. כעסקת חבילה נאלץ ארצ'י לקבל את דודתה רוז שאמורה לנהל את משק הבית. ארצ'י יוצא לאט מדעתו. אשתו בייבי דול מתנהגת כילדה קטנה. ישנה בעריסה, מוצצת אצבע והולכת בבית חשופה בכתונת לילה בייבידול. ארצ'י מציץ עליה דרך סדק בקיר ומתגרה. את זעמו הוא שופך עליה ועל דודתה שאינה מסוגלת לנהל את משק הבית. ארצ'י מתפרנס כבעל מנפטת כותנה. הוא התפרנס טוב עד ששכנו הסיציליאני סילבה ואקארו (אלי וולך) רכש מנפטה מודרנית ויעילה שגזלה את פרנסתו. הוא התקשה לשלם עבור הריהוט שרכש לאשתו ויום אחד הגיעו לביתו מהחנות ולקחו בחזרה את כל הרהיטים. בייבי דול רוצה לכן לעזוב אותו וזה מגביר את כעסו. באחד הלילות הוא מתגנב למנפטה של ואקארו, שופך עליה דלק ושורף אותה. ואקארו חושד בארצ'י אך זקוק להוכחה. למחרת הוא מופיע אצל ארצ'י עם קרונות עמוסים בכותנה כדי להפריד אותה במנפטה שלו. הוא נפגש בתחילה עם בייבי דול ומתחיל לחזר אחריה. ארצ'י כועס על אשתו וסוטר לה ואחר כך נוסע לעיר להחליף חלק במנפטה. ואקארו מנצל את העדרו להמשיך לחזר אחרי בייבי דול. הוא נשכב בעריסה כילד ובייבי מלטפת אותו. תוך כדי החיזור הוא מקבל את חתימתה על הצהרה שארצ'י הוא זה ששרף את המנפטה שלו. כשארצ'י חוזר ורואה את שניהם חמתו עולה שוב. הוא מצווה על רוז לעזוב את הבית כי אינה יודעת לבשל. ואקארו מסכים לקבל אותה כמבשלת אצלו ובאותו זמן מספר לארצ'י על ההצהרה החתומה של בייבי דול שהוא המצית של המנפטה. ארצ'י הנמצא כעת בטירוף לוקח רובה ומתחיל לרדוף אחריהם כדי להרגם. בייבי מזמינה משטרה והוא נעצר למרות בקשתו מהשוטרים לדחות את מעצרו כי לאשתו מלאו כעת 20 שנה וברצונו לקיים את ההסכם עם אביה. ואקארו עוזב את המקום ומבטיח לנשים שיחזור לקחת אותן למחרת. קרול בייקר הייתה מועמדת לפרס אוסקר לשחקנית הטובה ביותר, לפרס גלובוס הזהב ופרס באפט"א לשחקנית הטובה ביותר בתפקיד ראשי. אלי וולך זכה בפרס באפט"א לשחקן מבטיח חדש. אליה קאזאן זכה בפרס גלובוס הזהב לבמאי הטוב ביותר - סרט קולנוע קרול בייקר, קרל מולדן, אלי וולך ומילדרד דאנוק היו מועמדים לפרס גלובוס הזהב. מדיה וקבצים בנושא בייבי דול בוויקישיתוף "בייבי דול", במסד הנתונים הקולנועיים IMDb (באנגלית) "בייבי דול", באתר נטפליקס "בייבי דול", באתר AllMovie (באנגלית) "בייבי דול", באתר Rotten Tomatoes (באנגלית) "בייבי דול", במסד הנתונים הקולנועיים KinoPoisk (ברוסית) קדימון לסרט בייבי דול, באתר יוטיוב
קרייזלר וליאנט VK

קרייזלר וליאנט VK (באנגלית: Chrysler Valiant (VK היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין אוקטובר 1975 - אוקטובר 1976. סך הכול יוצרו 20,555 יחידות. 4 דלתות - סדאן 2 דלתות - קופה (Charger) 5 דלתות - סטיישן 2 דלתות - טנדר (Dodge VG utility) 2 דלתות + דלת אחורית - אמבולנס "Chrysler Valiant Ranger sedan" "Chrysler Valiant Ranger wagon" "Chrysler Valiant Regal sedan" "Chrysler Valiant Regal wagon" "Chrysler Charger XL" "Chrysler Charger 770" "Dodge utility" "קרייזלר וליאנט VK", דגם "Regal Sedan", שנת 1976 "קרייזלר וליאנט VK" דגם "Regal Sedan" "קרייזלר וליאנט VK" - סטיישן "קרייזלר וליאנט VK" - סטיישן "קרייזלר וליאנט VK" - אמבולנס (מימין), פורד מדגם "Ford ZF Fairlane 500" (משמאל) "קרייזלר וליאנט VK" - אמבולנס "קרייזלר וליאנט VK" דגם "Regal" "קרייזלר וליאנט VK" - קופה דגם "Charger" קרייזלר פלימות' ואליאנט קרייזלר וליאנט SV1 קרייזלר וליאנט AP5 קרייזלר וליאנט AP6 קרייזלר וליאנט VF קרייזלר וליאנט VG קרייזלר וליאנט VH קרייזלר וליאנט VJ מדיה וקבצים בנושא קרייזלר וליאנט VK בוויקישיתוף קרייזלר וליאנט VK, סרטון באתר יוטיוב "קרייזלר וליאנט VK" - מפרט uniquecarsandparts.com.au/car_info_chrysler_valiant_vk קרייזלר וליאנט vh_vj_vk / ראו "קרייזלר וליאנט VK" - מפרט catalog.com/make/chrysler_australia/valiant_australia_5gen_vh_vj_vk-series/valiant_vk_sedan/1975 Gavin Farmer, Great Ideas in Motion, A History of Chrysler in Australia 1946-1981, page 418 קרייזלר וליאנט Charger, דגמים vh-vk / ראו "קרייזלר וליאנט VK Charger" tradeuniquecars.com.au/buyers-guide/1805/1971-76-chrysler-valiant-vh-vk-charger-265-buyers
ג'ויס אורון

ג'ויס אורון (נולדה ב-30 באוגוסט 1954) היא אדריכלית ישראלית. תכננה מאות פרויקטים בישראל, הכוללים מבנים ציבוריים, לרבות מבני חינוך, שכונות מגורים, ותוכניות בינוי ערים. תוכנית פיתוח נוף פרי תכנונה, שדרת התקוות בגני תקווה, זיכתה אותה בפרס פרויקט השנה בקטגוריית נוף לשנת 2011 מטעם המגזין "אדריכלות ישראלית". אורון נולדה בניו יורק, ובשנת 1960, עברה עם משפחתה לאורוגוואי. בשנת 1972, בעקבות המתיחות הגדולה באורוגוואי, עלתה לישראל בשנת 1978, השלימה את לימודי האדריכלות בפקולטה לאדריכלות בטכניון, ובמשך שש שנים עבדה במשרד האדריכלים לופנפלד-גמרמן. בשנת 1985 פתחה את משרדה העצמאי 'ג'ויס אורון אדריכלות ובניין ערים', בו היא פועלת עד היום. משרדה מתמחה בתכנון מבני ציבור, לרבות מבני חינוך, שכונות מגורים ותכנון ופיתוח עירוני. החל מ-1996 שימשה כמנחה אורחת בפקולטה לאדריכלות בטכניון, ומ-1999 גם בפקולטה לאדריכלות באוניברסיטת תל אביב. מרכז ויצו ע"ש גבי מוד-בוטלו, גבעתיים (1996- 1998) מרכז לבריאות המשפחה (טיפת חלב), מודיעין (1994- 1995) מרפאה, אלון שבות (2000) מתנ"ס בית אליעזר, חדרה (1994- 1999) מתנ"ס רובין, ירוחם (1998- 2003) בית ספר כרם שלמה, חולון (2012- 2016) ישיבת בני עקיבא, אלקנה (2012- 2016) 'שמורות מודיעין', מודיעין (1999- 2003) ספרייה קהילתית גבעת-אולגה (2014- 2015) מתחם שדרת התקוות, גני תקווה (2002- היום) בית הצופים "שבט און", קריית אונו (2013- 2017) "קריות חינוך - שיקולים להחלטה והמלצות לביצוע" עבור המוסד לפיתוח מבני חינוך 1998[דרושה הבהרה][דרוש מקור] הנחיות תכנון וחוזר מנכ"ל חדש לבתי ספר עבור משרד החינוך" 2004[דרושה הבהרה][דרוש מקור] "ג'ויס אורון אדריכלות ובנין ערים" 2009[דרושה הבהרה][דרוש מקור] "דרכה של אדריכלית", הוצאת קונטנטו דה סמריק, 2009, מהדורה שנייה 2010, מהדורה שלישית 2018 מדיה וקבצים בנושא ג'ויס אורון בוויקישיתוף אתר האינטרנט הרשמי של ג'ויס אורון ג'ויס אורון, ברשת החברתית פייסבוק ראיון ווידאו של ג'ויס אורון עם נתנאל סמריק בקשר לספרה 'דרכה של אדריכלית' סרטון על הפרויקט 'שדרות התקווה - גני תקווה' של ג'ויס אורון, שזכה במקום הראשון בתחרות פרס אמיליו אמבז לאדריכלות ירוקה ווידאו על הפרויקט של מבנה הישיבה של בני עקיבא באלקנה ריאיון עם ג'ויס אורון בטלוויזיה הישראלית לרגל יום האשה הבינלאומי ווידאו של ג'ויס אורון לרגל תערוכת העיצוב 2011 הרצאה של ג'ויס אורון באירוע החתימה על הספר החדש 'ג'ויס אורון אדריכלות ובניין ערים' Giora, מבני הציבור של אדריכלית ג'ויס אורון, באתר D+A Magazine, ‏2019-06-23 המבנה זכה בתואר "הבית היפה" מטעם עיריית מודיעין ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ויס אורון".
קיווית צ'יליאנית

קיווית צ'יליאנית או קיווית דרומית (שם מדעי: Vanellus chilensis) היא מין עוף ממשפחת החופמיים החי באמריקה הדרומית ובחלק מאמריקה המרכזית. זוהי הציפור הלאומית של אורוגוואי. אורכה של הקיווית 32–38 סנטימטרים ומשקלה 250–425 גרם. היא בעלת נוצות חומות בהירות על הכנפיים עם גוון ירקרק וצוואר ופנים אפורות. הלחיים לבנות, המקור ורוד והעיניים אדומות. האזור שבין המצח ועד החזה שחורים ומתחתיו הבטן הלבנה. כמו להרבה קיוויות גם לקיווית זו ישנה ציצה שחורה מאחורי הראש. היא מעדיפה סביבה פתוחה אך לחה בקרבת מקווי מים, ולעיתים גם בערים כמו בריו דה ז'ניירו. היא מתרחקת מיערות גשם, אך נפוצה במורדות האנדים, בגדות נהר האמזונאס ובביצות כמו הפנטנל שבברזיל. היא מדרימה עד לפטגוניה והיא הקיווית הדרומית ביותר. היא מחפשת בין עשבי הערבות והביצות חרקים וחסרי חוליות נוספים. בעונת הרבייה הקיווית מקננת סביב העשב הגבוה ומסווה את קינה. Vanellus chilensis cayennensis Vanellus chilensis chilensis Vanellus chilensis fretensis Vanellus chilensis lampronotus מדיה וקבצים בנושא קיווית צ'יליאנית בוויקישיתוף קיווית צ'יליאנית, באתר ITIS (באנגלית) קיווית צ'יליאנית, באתר NCBI (באנגלית) קיווית צ'יליאנית, באתר Animal Diversity Web (באנגלית) קיווית צ'יליאנית, באתר Internet Bird Collection (באנגלית) קיווית צ'יליאנית, באתר GBIF (באנגלית) קיווית צ'יליאנית באתר הרשימה האדומה של IUCN